
POZIV NA ISKAZ INTERESA ZA PROJEKT
DA TI POKAŽEM ŠTO MOGU?
Projekt podrške djeci s teškoćama u razvoju i njihovim obiteljima
Trajanje projekta: 36 mjeseci
Vrijednost ugovora i ukupan iznos bespovratnih sredstava: €249.887,97
Broj korisnika: 105 djece i njihovih roditelja/skrbnika
Broj planiranih usluga: 2.668 socijalnih usluga
Partnerstvom stručnih organizacija osiguravamo kvalitetne usluge i podršku prilagođene potrebama djece s teškoćama u razvoju i njihovim obiteljima
Udruga slijepih Zagreb (korisnik Ugovora); Centar za rehabilitaciju "Silver"; Skijaški klub za osobe s invaliditetom "Sljeme" 
CILJNA SKUPINA
Ciljna skupina su djeca s teškoćama u razvoju do 18 g. koja zbog tjelesnih, senzoričkih, komunikacijskih, govorno-jezičnih ili intelektualnih teškoća trebaju dodatnu podršku. Uključit ćemo i njihove roditelje, udomitelje, skrbnike te njihove bračne ili izvanbračne partnere.
Djeca su, prema vrsti i težini teškoća, podijeljena u tri skupine:
1. Mogu samostalno sudjelovati u socijalnim i sportskim aktivnostima (pretežno s oštećenjem vida, autizmom ili tjelesnim oštećenjem)
2. Mogu sudjelovati u aktivnostima učenja i rehabilitacije (potrebna pomoć pri učenju, korištenju pomagala, svakodnevne vještine)
3. Mogu sudjelovati u specifičnim oblicima rehabilitacije (Tomatis metoda, neuroauditivna stimulacija), s mogućnošću razvoja komunikacijskih vještina uz terapijskog psa
ŠTO NUDIMO?
UDRUGA SLIJEPIH ZAGREB
Psihosocijalna podrška roditeljima i djeci, Razvoj svakodnevnih vještina, Pomoć u učenju uz stručnu prilagodbu, Organizirani prijevoz, Pravna podrška roditeljima, Edukacija roditelja za samostalnu primjenu stručnih vještina, Razvoj komunikacijskih i socijalnih vještina ljetni trening
CENTAR ZA REHABILITACIJU SILVER
Stručno savjetovanje i podrška roditeljima, Razvoj socijalizacijskih i komunikacijskih vještina uz terapijskog psa, Razvoj slušne pažnje i komunikacijskih vještina uz Mozart Brain Activator
SKIJAŠKI KLUB ZA OSOBE S INVALIDITETOM „SLJEME“
Prilagođene zimske i ljetne sportske radionice i treninzi

ZAJEDNO POKAZUJEMO ŠTO MOGU!
Kroz rehabilitaciju, sport, učenje, psihosocijalnu i praktičnu podršku stvaramo jedinstven model pomoći koji djeci i mladima s teškoćama u razvoju te njihovim obiteljima omogućuje veću samostalnost, razvoj vještina i aktivnije uključivanje u zajednicu.
DOKUMENTACIJA POTREBNA ZA PRIJAVU NA PROJEKT:
Djeca s teškoćama u razvoju
1. Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika 
2. Nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom ili potvrda o upisu u Registar osoba s invaliditetom ili potvrda liječnika/mišljenje stručnjaka/druga dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama 
Roditelji/ udomitelji/ skrbnici (i njihovi bračni ili izvanbračni drugovi) djece i mladih pripadnika ciljnih skupina koji su uključeni u projektne aktivnosti
1. Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet sudionika
2. Rodni list i/ili Izvod iz matice rođenih
3. Vjenčani list i/ili Izvadak iz matice vjenčanih i/ili Izjava o izvanbračnoj zajednici/neformalnom životnom partnerstvu
4. Rješenje/potvrda Hrvatskog zavoda za socijalni rad iz kojeg je vidljivo da udomiteljska obitelj ili samac pruža uslugu smještaja za pripadnika ciljne skupine (u slučaju udomitelja) i/ili Rješenje Hrvatskog zavoda za socijalni rad o imenovanju skrbnika
Kriterija odabira sudionika je redoslijed zaprimanja sudionika. Prijavljeni korisnici nisu automatski uključeni u projekt već će o rezultatima biti obaviješteni.
KONTAKT ZA PRIJAVU
Udruga slijepih Zagreb
✉ info@udruga-slijepih-zagreb.hr
☎ +385 1 4811 124
Sadržaj materijala isključiva je odgovornost Udruge slijepih Zagreb. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

